CELEX: C2005/057/44
Language: et
Date: 2005-03-05 00:00:00
Title: Kohtuasi T-461/04: Imagination Technologies Ltd 1. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

5.3.2005   
            
            
               ET
            
            
               Euroopa Liidu Teataja
            
            
               C 57/26
            
         Imagination Technologies Ltd 1. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-461/04)
   (2005/C 57/44)
   Kohtumenetluse keel: inglise
   Imagination Technologies Ltd, asukoht Hertfordshire (Ühendkuningriik) esitas 1. detsembril 2004 Euroopa Ühenduste Esimese Astme Kohtusse hagi Siseturu Ühtlustamise Ameti (kaubamärgid ja tööstusdisainilahendused) vastu. Hagejat esindavad barrister M. Edenborough ja solicitor'id P. Brownlow ja N. Jenkins.
   Hageja palub esimese astme kohtul:
   
               —
            
            
               tühistada teise apellatsioonikoja otsus nr 108/2004-2;
            
         
               —
            
            
               tühistada kontrollijate osakonna 12. septembri 2003. aasta otsus;
            
         
               —
            
            
               saata ühenduse kaubamärgi taotlus nr 2 396 075 tagasi Siseturu Ühtlustamise Ametile, või teise võimalusena apellatsioonikojale, täiendavaks läbivaatamiseks;
            
         
               —
            
            
               jätta Siseturu Ühtlustamise Ameti kanda hageja kulud seoses käesoleva kohtuasjaga ja menetlustega apellatsioonikojas ning kontrollijate osakonnas.
            
         Õiguslikud alused ja peamised argumendid
   
               Asjaomane ühenduse kaubamärk:
            
            
               Sõnamärk “PURE DIGITAL” kaupadele ja teenustele klassidest 9 ja 38 (multimeedia meelelahutussüsteemide jaoks kasutatavad elektrilised ja elektroonilised aparaadid, videoaparatuur, arvutiriistvara, telekommunikatsiooni loomine arvutiandmebaasidele ja internetile juurdepääsuks) - taotlus nr 2 396 075
            
         
               Kontrollija otsus:
            
            
               Jätta taotlus rahuldamata
            
         
               Apellatsioonikoja otsus:
            
            
               Jätta kaebus rahuldamata
            
         
               Õiguslikud alused:
            
            
               Nõukogu määruse nr 40/94 (EÜ) artikli 7 lõike 1 punktide b ja c rikkumine